**Sociálna poisťovňa upozorňuje:**

**Žiadosti o dávky zo Sociálnej poisťovne posielajte vždy len na jeden mail pobočky**

Sociálna poisťovňa upozorňuje poistencov, aby svoje mailové žiadosti o dávku (napr. ošetrovné) posielali príslušnej pobočke len na jednu jej mailovú adresu, nie na obe adresy, ktoré má pobočka uvedené v kontaktoch [Kontakty – pobočky](https://www.socpoist.sk/kontakty--xly/48023s). Predíde sa tak zbytočnému zaplňovaniu schránok.

Sociálna poisťovňa včera kapacitne rozšírila mailové brány pobočiek, ktorými možno elektronickým spôsobom – e-mailom – požiadať o jednotlivé dávky. Každá pobočka tak má dve mailové adresy. Nové e-mailové adresy pre každú pobočku majú v súčasnej mimoriadnej situácii pre koronavírus nový tvar – napríklad pre pobočku Galanta tvar [KoronaGA@socpoist.sk](mailto:KoronaGA@socpoist.sk), pričom však pre pobočku platí aj staršia adresa [galanta@socpoist.sk](mailto:galanta@socpoist.sk). Poistenci tak majú na výber jednu z mailových adries každej z 36 pobočiek Sociálnej poisťovne, na ktorú môžu v prílohe mailu priložiť vyplnený formulár o príslušnú dávku. Posielať týmto spôsobom – teda na jednu z dvoch mailových adries – môžu okrem dávky ošetrovné aj žiadosti o dôchodok, o dávku v nezamestnanosti, garančnú dávku či požiadať o vystavenie potvrdenia o vyplatených dávkach.

https://img.socpoist.sk/rozne/logo_visegrad.jpg